Ето и формула, която е комбинация от функции IFERROR, VLOOKUP, LEN и LEFT. Тя ще върши работа ако винаги имате 13 знака след описаните в базата ви с данни.
=IFERROR(VLOOKUP(LEFT(B2;LEN(B2)-13);$K$2:$L$22;2;0);VLOOKUP(LEFT(A2;LEN(A2)-13);$J$2:$L$22;3;0))
В случая с LEN се изчислява броят знаци в анализираните клетки A2 и B2. От изчисления брой знаци се изважда числото 13. Полученият резултат се използва във функция LEFT за брой първи знаци.
Съответно ако в клетка B2 кодът е бил A1111111111111 комбинацията LEFT(B2;LEN(B2)-13) ще върне отговор "A". Този отговор "A" се използва във функция VLOOKUP за търсене на съвпадение в базата с данни. Крайният резултат ще бъде LR.
В този случай (освен ако няма и друга подробност поради която и тази формула не би свършила работа) по-добрият вариант е да се използва горната комбинация от IFERROR, VLOOKUP, LEN и LEFT. Самата формула се състои от 97 знака, докато комбинацията от IF, OR и LEFT има 468 знака. Разбира се броят знаци във формулата с IF, OR и LEFT би бил малко по-малък ако се използват референции към базата с данни вместо изписването на конкретните знаци, но тогава според мен прегледа на формулата ще бъде още по-труден.
Формула с 97 знака се чете и разбира много по-лесно от такава с над 400 знака. Съответно при промяна на базата с данни много по-лесно ще се коригира и самата формула.
Тук може да се създадат две помощни колони (разбира се ако е удачно да има такива в конкретния файл). В тях може да се запишат формулите LEFT(B2;LEN(B2)-13) и LEFT(A2;LEN(A2)-13) като колоната определена за крайния резултат се запише формулата
=IFERROR(VLOOKUP(B2;$K$2:$L$22;2;0);VLOOKUP(A2;$J$2:$L$22;3;0))
В нея вместо B2 ще се запише адреса клетката в която е поставена формулата LEFT(B2;LEN(B2)-13) и вместо A2 ще се запише адреса на клетката с формула LEFT(A2;LEN(A2)-13)
Така при преглед на данните направеният анализ ще бъде още по-четим с използвани още по-кратки формули.